Vlajka Európy

[náhľad|[Súbor:FIAV 111011.svg|23pxSúbor:FIAV normal.pngVlajka Európskej úniePomer strán: 2:3]]
náhľad|Pomery vzdialeností na vlajke
**Vlajka Európskej únie** pozostáva z kruhu 12 hviezd na modrom poli. Je vlajkou a symbolom Rady Európy a Európskej únie. 

Hoci je vlajka najviac v povedomí ako vlajka Európskej únie, pôvodne bola používaná Radou Európy a mala reprezentovať celú Európu, nie konkrétnu organizáciu.

## História
Podoba vlajky bola Radou Európy prijatá 8. decembra 1955 a navrhol ju hlavný herold Írska Gerard Slevin. Symbolom Európskeho spoločenstva sa vlajka stala v roku 1984, 26. mája 1986 bola vztýčená pri budove Berlaymont, sídle Európskej komisie. Európska únia, vytvorená na základe Maastrichtskej zmluvy v roku 1992, ktorá Spoločenstvo nahradila, prevzala tiež jeho vlajku.
[thumb|left|Krajiny EÚ používajú vlajku mnohými spôsobmi, tu na [Evidenčné číslo vozidla|evidenčnej tabuľke vozidla na Slovensku.]]

Vlajka je vyobrazená na prednej strane všetkých eurobankoviek, na minciach je len kruh 12 hviezd. Je súčasťou evidenčných tabuliek vozidiel v EÚ. 

### Počet hviezd
Počet hviezd je ustálený na dvanástich a nesúvisí s počtom členov Európskej únie. V roku 1953 mala Rada Európy 15 členov. Bolo navrhnuté, aby budúca vlajka mala jednu hviezdu pre každého člena, přičom by sa počet pri prijatí nových členov už nemenil. Proti tomu sa postavilo Západné Nemecko, pretože jedným z členov Rady bolo sporné územie Sársko a vlastná hviezda by vyvolávala dojem samostatnosti územia. V tejto súvislosti Francúzsko protestovalo proti 14 hviezdam, pretože by to vyvolalo predstavu pohltenia Sárska Nemeckom. Je mýtom, že by potom taliansky zástupca protestoval, že 13 je nešťastné číslo a poukazoval na skutočnosť, že pôvodná vlajka Spojených štátov mala tento počet hviezd.

Dvanástka bola prijatá bez politických súvislostí ako symbol dokonalosti a úplnosti  a vzhľadom k jeho všadeprítomnosti v európskej kultúre a tradíciách, napríklad:

* 12 znamení zvieratníka;
* 12 hodín na hodinách;
* 12 mesiacov v roku;
* 12 kmeňov Izraela;
* 12 apoštolov;
* 12 olympských bohov;
* 12 tabúľ rímskeho práva;
* 12 hviezd okolo hlavy Panny Márie

Arsene Heitz, autor vlajky, uvádza, že pri jej navrhovaní sa inšpiroval textom 12. kapitoly biblickej knihy Zjavenia, ktorá zobrazuje ženu s dvanástimi hviezdami okolo hlavy. Tento symbol je v európskom umení často spojený tiež so zobrazením Panny Márie práve s dvanástimi hviezdami okolo hlavy, modrá je pritom tiež v umení chápaná ako jeden z Máriiných atribútov.

## Časté chyby
Nasledujúce ukážky predstavujú časté chyby v súvislosti s vlajkou Európy, resp. Európskej únie.


Image:European flag, upside down.svg|Celá vlajka alebo jednotlivé hviezdy sú naopak.
Image:European flag, incorrect star rotation.svg|Hviezdy sú nesprávne otočené. Všetky hviezdy musia byť otočené rovnako – dva hroty nadol a jeden nahor.
Image:European flag, incorrect star positions.svg|Hviezdy sú nesprávne umiestnené. Musia byť rozmiestnené podľa ciferníku hodín.


## Referencie


## Pozri aj
* Deň Európy
* Euro
* Hymna Európskej únie
* Motto Európskej únie
* Óda na radosť

## Iné projekty

## Externé odkazy
* Graphical specifications for the European Emblem
* EU Insignia/Flag Site
* Symbolizing Europe: The EU's Flag, Anthem, Holiday and Motto  
* THE MYSTERY OF 12 STARS…

## Zdroj

Kategória:Vlajky medzinárodných organizácií
Kategória:Rada Európy
Kategória:Symboly Európskej únie